**326/2016.(X.27.) Kgy. sz. határozat**

1. Szombathely Megyei Jogú Város Közgyűlése a „Savaria Történelmi Karnevál” Közhasznú Közalapítvány és a Savaria Turizmus Nonprofit Kft. 2016. évi Savaria Történelmi Karneválról szóló szakmai beszámolóját tudomásul veszi.

2. A Közgyűlés elhatározza, hogy az Önkormányzat 2017. évi költségvetésében a Savaria Történelmi Karnevál 2017. évi megszervezéséhez a 2016. évi támogatás mértékével azonos összegű támogatást biztosít saját forrásból a Savaria Turizmus Nonprofit Kft. részére.

3. A Közgyűlés felkéri a „Savaria Történelmi Karnevál” Közhasznú Közalapítvány kuratóriumának elnökét, hogy a Nemzeti Kulturális Alaphoz nyílt pályázat esetén a 2017-2019. évre vonatkozó pályázatot nyújtsa be, olyan konstrukcióban, amelynek következtében nem kerül sor visszaigényelhető ÁFA elvesztésére.

4. A Közgyűlés felkéri a Savaria Turizmus Nonprofit Kft. ügyvezető igazgatóját, hogy terjessze a Jogi és Társadalmi Kapcsolatok Bizottsága elé a Savaria Történelmi Karnevál 2017. évi programtervezetét. A Közgyűlés egyúttal felhatalmazza a Bizottságot a programtervezet elfogadására.

5. A Közgyűlés elfogadja a Savaria Turizmus Nonprofit Kft. javaslatát a XVIII. Savaria Történelmi Karnevál 2017. augusztus 24-27. között történő megrendezésére vonatkozóan.

6. A Közgyűlés felkéri a polgármestert, vizsgálja meg annak lehetőségét, hogy a költségvetési rendelet decemberi módosításánál milyen módon lehetne rendezni a „Savaria Történelmi Karnevál” Közhasznú Közalapítványnak a SZOVA Zrt. felé fennálló 4 millió Ft-os tartozását.

**Felelős:** Dr. Puskás Tivadar polgármester

Koczka Tibor alpolgármester

Dr. Takátsné Dr. Tenki Mária elnök

Dr. Károlyi Ákos jegyző

(A végrehajtás előkészítéséért:

Grünwald Stefánia, Savaria Turizmus Nonprofit Kft. ügyvezető igazgatója

Csapláros Andrea, a „Savaria Történelmi Karnevál” Közhasznú Közalapítvány kuratóriumának elnöke

Stéger Gábor, a Közgazdasági és Adó Osztály vezetője

Dr. Bencsics Enikő, az Egészségügyi és Közszolgálati Osztály vezetője)

**Határidő:** azonnal /1. pont vonatkozásában/

2017. évi költségvetési rendelet megalkotása /2. pont vonatkozásában/

2017. április 30. /3-4. pont vonatkozásában/